Държавен вестник, бр. 11, 2022 г., стр. 38

СТР.  38	
Д Ъ Р Ж А В Е Н  В Е С Т Н И К 	
БРОЙ  11
MSC 101/24/Доб.3 
Приложение 7, стр. 47 
I:\MEPC\101\MEPC 101- 24- Add.3.docx
 
Раздел 10 
Превоз на твърди отпадъци в насипно състояние 
10.1 
Предисловие 
10.1.1 
Трансграничното движение на отпадъци представлява заплаха за човешкото здраве и 
за околната среда. 
10.1.2 
Отпадъците се превозват в съответствие с приложимите международни препоръки и 
конвенции, и по-специално, когато се отнася до превоз в насипно състояние по море, с 
разпоредбите на настоящия кодекс. 
10.2 
Определения 
10.2.1 
Отпадъци, за целите на настоящия раздел, означава твърди насипни товари, 
съдържащи или замърсени с една или повече съставки, които са предмет на разпоредбите на 
настоящия кодекс, приложими за товари от класове 4.1, 4.2, 4.3, 5.1, 6.1, 8 или 9, за които не се 
предвижда пряка употреба, но които се превозват за изхвърляне, изгаряне или други начини на 
обезвреждане. 
10.2.2 
Трансгранично преместване на отпадъци означава всяко транспортиране на 
отпадъци от район под националната юрисдикция на една държава до или през район под 
националната юрисдикция на друга държава, или към или през зона, която не е под 
националната юрисдикция на която и да е държава, при условие, че поне две държави участват 
в движението. 
10.3 
Приложимост 
10.3.1 
Разпоредбите на този раздел са приложими за превоз на отпадъци в насипно 
състояние с кораби и трябва да се разглеждат заедно с всички други разпоредби на този кодекс. 
10.3.2 
Твърдите товари, съдържащи или замърсени с радиоактивни материали, са предмет на 
разпоредбите, приложими за транспортирането на радиоактивни материали, и не се считат за 
отпадъци по смисъла на настоящия раздел. 
10.4 
Трансгранично движение съгласно Базелската конвенция* 
Трансграничното движение на отпадъци трябва да бъде разрешено да започне само когато: 
.1 уведомлението е изпратено от компетентния орган на държавата на произход или 
от производителя или износителя, чрез канала на компетентния орган на 
държавата на произход до държавата на крайно местоназначение; и 
.2 компетентният орган на страната на произход, след като е получил писменото 
съгласие на страната на крайното местоназначение, в което се посочва, че 
отпадъците ще бъдат безопасно изгорени или обработени чрез други методи 
за обезвреждане, е дал разрешение за движението. 
* Базелска конвенция за контрол на трансграничното движение на опасни отпадъци и тяхното 
обезвреждане (1989 г.).
MSC 101/24/Доб.3 
Приложение 7, стр. 48 
I:\MEPC\101\MEPC 101- 24- Add.3.docx
 
10.5 
Документация 
В допълнение към изискваната документация за превоза на твърди насипни товари, всяко 
трансгранично движение на отпадъци се придружава от документ за движение на отпадъци 
от точката, в която започва трансграничното движение до точката на обезвреждане. Този 
документ е на разположение по всяко време на компетентните органи и на всички лица, 
участващи в управлението на превози на отпадъци. 
10.6 
Класификация на отпадъците 
10.6.1 
Отпадъци, съдържащи само един съставен елемент, който е товар, предмет на 
разпоредбите на настоящия кодекс, приложими за товари от класове 4.1, 4.2, 4.3, 5.1, 6.1, 8 
или 9 трябва да се считат за такъв конкретен товар. Ако концентрацията на съставния 
елемент е такава, че отпадъците продължават да представляват опасност, присъща на 
самия съставен елемент, той се класифицира като класа, който е приложим за него. 
10.6.2 
Отпадъци, съдържащи две или повече съставни части, които са товари, предмет на 
разпоредбите на настоящия кодекс, приложими за товари от класове 4.1, 4.2, 4.3, 5.1, 6.1, 8 
или 9 се класифицират в приложимия клас в съответствие с техните опасни характеристики и 
свойства, описани в 10.6.3 и 10.6.4. 
10.6.3 
Класификацията според опасните характеристики и свойства се извършва, както 
следва: 
.1 
 определяне на физичните и химичните характеристики и физиологичните 
свойства чрез измерване или изчисление, последвано от класифициране 
в съответствие с критериите, приложими за съставките; или 
.2 
 ако определянето не е възможно, отпадъците се класифицират според 
съставката, която представлява преобладаващата опасност. 
10.6.4 
При определяне на преобладаващата опасност се вземат предвид следните 
критерии: 
.1 
 ако една или повече съставки попадат в определен клас и отпадъците 
представляват опасност, присъща на тези съставки, отпадъците трябва да 
се включват в този клас; или 
.2 
 ако има съставни елементи, попадащи в два или повече класа, 
класификацията на отпадъците трябва да отчете реда на предимство, 
приложим за товари с множество опасности, определен в Кодекса IMDG. 
10.7 
Складиране и обработка на отпадъци 
Отпадъците се съхраняват и обработват в съответствие с разпоредбите на раздели 1—9 от 
настоящия кодекс и с всички допълнителни разпоредби, включени в отделните таблици за 
товарите от група Б, приложими за съставките, представляващи опасностите. 
10.8 
Сегрегация 
Отпадъците се разделят в съответствие с разпоредбите на 9.3.3 и 9.3.4, според случая.